b'\n_START_ARTICLE_\nStefano Petris\n_START_SECTION_\n\xc5\xbdivotopis\n_START_PARAGRAPH_\nRodio se je u Cresu u obitelji s nadimkom Pasafora. Poha\xc4\x91ao licej u zadarskom sjemeni\xc5\xa1tu. Studirao u Italiji na sveu\xc4\x8dili\xc5\xa1tu u Rimu i stekao naslov laureato in lettere. Tijekom slu\xc5\xbeenja vojske, radio je na doktorskoj dizertaciji iz hrvatske knji\xc5\xbeevnosti. Talijana\xc5\xa1ki i iredentisti\xc4\x8dki izvori tvrdili su da nije prezirao Hrvate. U vremenu izme\xc4\x91u dva rata bio je jedan od najpo\xc5\xa1tovanijih i najomiljenijih ljudi u Cresu.\n_START_SECTION_\nKompanija Tramontana\n_START_PARAGRAPH_\nNakon prevrata u Italiji, koji je doveo do sloma monarhisti\xc4\x8dkog re\xc5\xbeima i njegove kapitulacije,  Cres i Lo\xc5\xa1inj privremeno su okupirali \xc4\x8detnici. Prema talijana\xc5\xa1kim izvorima, skupina od 400 - 500 \xc4\x8detnika iskrcala se 13. rujna i kamionom nave\xc4\x8der stigla u Cres. Nekoliko dana poslije (17. na 18. rujna) Cres osloba\xc4\x91aju partizanske postrojbe. Akciju se moralo sprovesti hitno, jer su se u partizanima pribojavali da bi u slu\xc4\x8daju uspostave sveze \xc4\x8detnika i Engleza, koji su bili promonarhisti, prijetila je opasnost od uspostave britanske baze odakle bi ugro\xc5\xbeavali novu vlast i radili na povratku starog re\xc5\xbeima._NEWLINE_Nakon uspostave novog republikanskog re\xc5\xbeima u Italiji i dolaska Nijemaca u Cres, talijana\xc5\xa1i Cresa i Lo\xc5\xa1inja se samoorganiziraju u miliciju pod nazivom "Compagnia della Tramontana", kojoj je na \xc4\x8delu bio upravo Stefano Petris. Petris je postao zapovjednik najvi\xc5\xa1e zato jer je bio ugledan i po\xc5\xa1tovan u gradu, i jer nije bio optere\xc4\x87en nikakvim mrljama iz pro\xc5\xa1losti. _NEWLINE_U organiziranju kompanije su se posebno istakli potporu\xc4\x8dnik Domenico Bandera iz Belog (Caisole), studenta koji je zavr\xc5\xa1avao katoli\xc4\x8dko sveu\xc4\x8dili\xc5\xa1te u Milanu i sve\xc4\x87enik Giuseppe Bandera, tako\xc4\x91er porijeklom iz Belog koji je slu\xc5\xbebovao na Lo\xc5\xa1inju.\n_START_SECTION_\nBitka za Cres\n_START_PARAGRAPH_\n19. travnja 1945. u osloba\xc4\x91anje Lo\xc5\xa1inja od talijanske vlasti kre\xc4\x87u velike iskrcavaju partizanske postrojbe koje su se iskrcale na otok. Talijanske je polo\xc5\xbeaje branilo 200 pripadnika "Kompanije Tramontana". Petris je bio poru\xc4\x8dnik (tenente) u Tramontani. Nakon jednog dana slabog otpora, partizanske su snage do\xc5\xa1le do grada Cresa, u kojemu su 20. travnja zapo\xc4\x8dele te\xc5\xa1ke uli\xc4\x8dne borbe. Vi\xc5\xa1e sati talijana\xc5\xa1i su zadr\xc5\xbeavali skoro 50 puta broj\xc4\x8dano nadmo\xc4\x87nijeg neprijatelja, sve dok nisu potro\xc5\xa1ili sve strjeljivo.\n_START_SECTION_\nSmrt\n_START_PARAGRAPH_\nBio je zato\xc4\x8den u rije\xc4\x8dkom zatvoru._NEWLINE_Zbog pristajanja uz talijana\xc5\xa1ku vlast koja je 25 godina fa\xc5\xa1izmom tla\xc4\x8dila, dekroatizirala i talijanizirala doma\xc4\x87e hrvatsko pu\xc4\x8danstvo, nove su vlasti Stefana Petrisa osudile na smrt. _NEWLINE_Smaknu\xc4\x87e je provedeno strijeljanjem 11. listopada 1945. na Trsatu.\n_START_SECTION_\nTalijanske po\xc4\x8dasti\n_START_PARAGRAPH_\nPo Stefanu Petrisu je imenovana jedna ulica u Rimu, u \xc4\x8detvrti Giuliano Dalmata. U blizini je ulicu dobila i Norma Cossetto.'